Utgangen er større, enn inngangen

Det er en nydelig historie om Daniel i løvehulen. Mange har hørt den, men har du tenkt på mer hva vi kan lære av den?

Daniel 6.22-24 Da sa Daniel til kongen: «Kongen leve evig!
Min Gud sendte sin engel og lukket løvenes gap, så de ikke har skadet meg, fordi jeg ble funnet uskyldig for Ham. Heller ikke mot deg har jeg gjort noe galt, konge.»
Da gledet kongen seg meget over ham, og han befalte at de skulle ta Daniel opp fra hulen.

Har du tenkt på at samme hva slags situasjon vi kommer opp i, så skinner Jesu navn enda klarere. Gud har alltid en utgang for oss som tror på hans navn. Vi glemmer ofte dette når ubehageligheter og ulykke møter oss. 

Saken er at fordi vi er funnet uskyldige i Guds øyne, vil han alltid utfri oss fra plagene eller ulykken som rammer oss. De fleste kristne tror at det er Gud som tillater onde ting å skje. Men det er vi som er satt til å råde på denne jorden. Daniel ble her offer for onde mennesker, men Gud fridde han ut. Gud kan ikke totalt hindre onde menneskers planer og påfunn, fordi denne verden ligger tildels i den ondes vold. 
Det er derfor viktig å se at Jesus har seiret over all makt og myndighet, og at vi skal regjere med ham.

Om vi da opplever å være offer for den ondes planer, vet vi samtidig at alt det onde er beseiret ved Jesu blod på korset. 
Bruk idag din rett til å si ut seier over djevelen ved Jesu navn, og tro at Gud vil gjøre din utgang overmåte stor.

Amen